Sandra Piñeiro Fungueiriño

Sandra Piñeiro Fungueiriño (Esteiro, Boiro, ) traineru estropadetako arraunlari galiziarra da. Kontxako 2 Bandera eta 2 Liga irabazi ditu, besteak beste.

Kirol ibilbidea 
Boirokoa izanik Cabo da Cruz arraun taldeko harrobian hasi zen. 2017an Náutico de Riveira taldera joan zen eta bi urte egin zituen han. Galiziako trainerurik onena izan zen eta Kontxako Banderarako ere urte bietan sailkatu zen, 2018an sailkapen estropada bera irabaziz. Urte bietan hirugarren postua eskuratu zuen. 

2019an Oriok fitxatu zuen eta Kontxako Bandera eta Liga irabazi zituen. Hiru denboraldi egin zituen talde gipuzkoarrean. Ezagun egin zen arraunaren toleta hautsita arraunik gabe lanean jarraitu zuen bideoa. 2020an ere Kontxan eta Ligan garaile izan zen eta 2021ean denboraldi bikaina egin arren bigarren postuak lortu zituzten, Ligan puntutan berdinduta izan bazen ere.

2021eko denboraldia amaitzerakoan arrauna uztea erabaki zuen osasun arazoak zirela eta. Urte hartan Remando en la oscuridad (Editorial Punto Rojo Libros, 2021) liburua argitaratu zuen, bertan kontatzen du anorexiaren aurka izan zuen borroka.

Taldeak

Palmaresa 
 Kontxako Banderak (2): 2019, 2020.
 Emakumezkoen Ligak (2): 2019, 2020.
 Galiziako Liga (2): 2015, 2016.
 Txapelketak:
 Galiziako Traineru Txapelketak (3): 2015, 2017, 2018.
 Euskadiko Txapelketa (1): 2019.
 Teresa Herrera Bandera (3): 2016, 2017, 2018.
 Zarauzko Ikurrina (3): 2019, 2020, 2021.
 Getxoko Bandera  (2): 2019, 2020.

Erreferentziak

Kanpo estekak 

Boirotarrak
Emakume kirolariak
Galiziako arraunlariak